laion/Wikipedia-Exotic huggingface dataset:
ყოლის ნაეკლესიარი

ყოლის ნაეკლესიარი — არქიტექტურის ძეგლი, საკულტო ნაგებობა ჯავის მუნიციპალიტეტის სოფელ ყოლაში. აგებულია გვიან შუა საუკუნეებში. რუხი ფლეთილი ქვით ნაგები ეკლესია ფრაგმენტულად არის შემორჩენილი. იკითხება ჩრდილო-აღმოსავლეთი კუთხე 1,5 მეტრის სიმაღლეზე. დანარჩენი მიწით არის დაფარული. სქემატური გეგმის შედგენა შეუძლებელია გაწმენდის გარეშე. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
შუა როკის მესამე კოშკი

შუა როკის მესამე კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ შუა როკში. აგებულია გვიან შუა საუკუნეებში. კოშკი აგებულია ფლეთილი ქვით და კირის დუღაბით. კოშკი ძალიან არის დანგრეული, სამი სართულსი დონეზე შემორჩენილია დასავლეთის კედელი ხოლო ჩრდილოეთით და სამხრეთით მხოლოდ მცირედი ფრაგმენტებია შემორჩენილი. კოშკის ირგვლივ მიწის დონე აწეულია, ყრია ჩამონაშალი ქვა. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
შუა ერმანის მეოთხე აკლდამა

შუა ერმანის მეოთხე აკლდამა — არქიტექტურული ძეგლი, საკულტო ნაგებობა, ჯავის მუნიციპალიტეტის სოფელ შუა ერმანში. აგებულია გვიან შუა საუკუნეებში. ტიპური, გეგმით ოთხკუთხა აკლდამა ნაგებია დამუშავებული ფლეთილი ქვით. ნაგებობა ჩრდილოეთი კედლით შეჭრილია მიწაში. კვადრატული ღიობი გახსნილია სამხრეთით. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ფადიევის კოშკი

ფადიევის კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ მსხლებში. აგებულია გვიან შუა საუკუნეებში. დიდი ზომის ფლეთილი ქვით ნაშენი კოშკი შემორჩენილია ხუთი სართულის დონეზე. ჩრდილო-დასავლეთი კუთხე მთლიანად დანგრეულია. მეორე სართულის აღმოსავლეთ კედელში გაჭრილია თაღოვანი შესასვლელი. შეინიშნება დუღაბის კვალი. სამხრეთ ფასადის მეხუთე სართულზე შვერილი სალოდეა შემორჩენილი. კოშკი ავსებულია მიწითა და ჩამონაშალი ქვით. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
წრუს მეორე კოშკი

წრუს მეორე კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ წრუში. აგებულია გვიან შუა საუკუნეებში. ფლეთილი ქვით ნაგები კოშკი შემორჩენილია ორი სართულის სიმაღლეზე. პირველი სართული ამოვსებულია მიწით და ქვით. მეორე სართულის დასავლეთ კედელში გაჭრილია თაღოვანი შესასვლელი.კედლები დაბზარულია, კოშკის გარშემო მიწის დონე აწეულია. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ედისის ეკლესია

ედისის ეკლესია — არქიტექტურული ძეგლი, საკულტო ნაგებობა საქართველოში, ჯავის მუნიციპალიტეტის სოფელ ედისაში. აგებულია გვიან შუა საუკუნეებში. ეკლესია ნაგებია სხვადასხვა სახისა და ზომის ქვით. გამოყენებულია ტუფი და შირიმი. გეგმით ჯვარ-გუმბათოვან ნაგებობას აღმოსავლეთით შვერილი, წახნაგოვანი აბსიდი აქვს. ეკლესიის შიდა გეგმა გარე მასებშია განმეორებული. რვაწახნაგა გუმბათის ყელი ჯვრის მკლავების გადამკვეთ კუთხეებს ეყრდნობოდა. ინტერიერი განათებულია ჯვრის ოთხივე მკლავში და გუმბათის ოთხ წახნაგში დატანებული სარკმლებით. ფასადები სადაა, კედლების მძიმე ფორმებს არავითარი დეკორატიული აქცენტები არ გააჩნიათ. ეკლესიას სამივე მკლავში დატანებული აქვს ფართო კარი. ჩრდილოეთით და სამხრეთით კარს ორივე მხრიდან კედლის ნახევარპილასტრი აუყვება. ძეგლი დაზიანებულია, ჩამოქცეულია გუმბათის გადახურვა. კედლებზე და სახურავზე ამოსულია ხე-მცენარეები. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004, გვ. 14-15
შუა ერმანის მეხუთე კოშკი

შუა ერმანის მეხუთე კოშკი — არქიტექტურული ძეგლი, საფორტიფიკაციო ნაგებობა, მდებარეობს ჯავის მუნიციპალიტეტის სოფელ შუა ერმანში. აგებულია გვიან შუა საუკუნეებში. გეგმით ოთხკუთხა კოშკი ნაგებია სხვადასხვა ზომის ფლეთილი ქვით. მეორე სართულზე აღმოსავლეთით გაჭრილია თაღოვანი კარი. კოშკი შემორჩა ოთხი სართულის დონეზე. დასავლეთი კედელი თითქმის მთლიანად დანგრეულია. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ხოძის აკლდამა

ხოძის აკლდამა — არქიტექტურული ძეგლი, საკულტო ნაგებობა ჯავის მუნიციპალიტეტის სოფელ ხოძში. აგებულია გვიან შუა საუკუნეებში. აკლდამა წარმოადგენს ფლეთილი და ვულკანური ქვით ნაგებ ოთხკუთხა ნაგებობას, რომელიც ჩრდილოეთის კედლით მიწაშია შეჭრილი. ბანური სახურავი ეყრდნობა შეისრულ კამარას. წყობაში ალაგ-ალაგ შეიმჩნევა დუღაბი. აკლდამაში ყრია ძვლები. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ჯრიის ეკლესია

ჯრიის ეკლესია — არქიტექტურული ძეგლი, საკულტო ნაგებობა ჯავის მუნიციპალიტეტის სოფელ ჯრიაში. აგებულია XIX-XX საუკუნეებში. დიდი ზომის შვერილაბსიდიანი დარბაზული ეკლესია ნაგებია ფლეთილი ქვითა და ქართული აგურით. გეგმით სწორკუთხა ნაგებობა აღმოსავლეთით დასრულებულია ღრმა ნახევარწრიული ფორმის აბსიდით. მასში სამი მაღალი, ფართო თაღიანი სარკმელია დატანებული, აქეთ-იქით კი თითო სწორკუთხა ნიშია მოთავსებული. ფასადთა სიბრტყეები დანაწევრებულია კარ-სარკმელთა ღიობებით. კარი ორია - დასავლეთით და სამხრეთით. დასავლეთი კედლის კეხზე შედგმულია სამრეკლო. ეკლესიის თაღ-კამარა და სამრეკლოს ზედა ნაწილები ჩამონგრეულია. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
სარიტათის პირველი კოშკი

სარიტათის პირველი კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ სარიტათაში. აგებულია შუა საუკუნეებში. კოშკი დანგრეულია. შემორჩენილია ჩრდილო-აღმოსავლეთი კუთხე ორი სართულის დონეზე. ნაგებია ფლეთილი ქვით კირის დუღაბზე. კოშკის ირგვლივ მიწის დონე აწეულია. ინტერიერში ყრია ჩამონაშალი ქვა და მიწა. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
შუა როკის მეოთხე კოშკი

შუა როკის მეოთხე კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ შუა როკში. აგებულია გვიან შუა საუკუნეებში. კოშკი აგებულია მოწითალო ფერის ფლეთილი ქვით, დღეს-დღეობით ხუთი სართულია შემორჩენილი. პირველი სართული ამოვსებულია ქვით, მეორე სართულის ჩრდილოეთ კედელში გაჭრილია თაღოვანი შესასვლელი. შეინიშნება დუღაბის კვალი, კოშკის ირგვლივ მიწის დონე აწეულია. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ზემო როკის მეოთხე კოშკი

ზემო როკის მეოთხე კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ ზემო როკაში. აგებულია გვიან შუა საუკუნეებში. ფლეთილი ქვით ნაშენი კოშკი შემორჩენილია ექვსი სართულის დონეზე. თაღოვანი შესასვლელი მეორე სართულის ჩრდილოეთ კედელშია გაჭრილი. დასავლეთ და სამხრეთ კედლებში დატანებულია თითო არქიტრავული სათოფური. პირველი სართული ამოვსებულია ქვებით. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
სარიტათის მეორე კოშკი

სარიტათის მეორე კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ სარიტათაში. აგებულია გვიან შუა საუკუნეებში. გეგმით ოთხკუთხა კოშკი ნაგებია ფლეთილი ქვით კირის დუღაბზე. შემორჩა მხოლოდ სამი-ოთხი სართულის დონე. დასავლეთ და ჩრდილოეთ კედლების ნაწილი დანგრეულია. კარი არ ჩანს. ინტერიერში სართულებს შუა შეინიშნება ხის კოჭის ბუდეები. კოშკის გარშემო მიწის დონე აწეულია. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
შუა როკის მეხუთე კოშკი

შუა როკის მეხუთე კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ შუა როკში, აგებულია გვიან შუა საუკუნეებში. ფლეთილი ქვით ნაგები კოშკის კედლები ასიმეტრიულია. შემორჩენილია ოთხი სართული, პირველი სართული ამოვსებულია ქვით. არქიტრავული შესასვლელი მეორე სართულის სამხრეთ კედელშია გაჭრილი. ყველა კედელში დატანებულია სათოფური. ჩრდილო-დასავლეთი კუთხე მთლიანად ჩამონგრეულია. შეინიშნება დუღაბის კვალი. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
საულოხთიყაუს პირველი კოშკი

საულოხთიყაუს პირველი კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ საულოხთიყაუში. აგებულია გვიან შუა საუკუნეებში. ფლეთილი ქვით ნაგები კოშკი გეგმით ოთხკუთხაა. ჩრდილოეთი კედელი შემორჩენილია ექვსი სართულის დონეზე. დანარჩენი კედლები მთლიანად დანგრეულია. აქა-იქ შეინიშნება დუღაბის კვალი. პირველი სართული ამოვსებულია ჩამოცვენილი ქვით. ყველა სართულზე დატანილია სათოფურები. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
შუა ერმანის მეოთხე კოშკი

შუა ერმანის მეოთხე კოშკი — არქიტექტურული ძეგლი, საფორტიფიკაციო ნაგებობა, მდებარეობს ჯავის მუნიციპალიტეტის სოფელ შუა ერმანში. აგებულია გვიან შუა საუკუნეებში. კოშკი მთლიანად დანგრეულია. შემორჩენილია კედლის მცირე ნაწილი. ქვა ფლეთილია. აზომვა ხერხდება მხოლოდ ნაწილობრივ. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ხოძის წმინდა გიორგის ეკლესია

ხოძის წმინდა გიორგის ეკლესია — არქიტექტურული ძეგლი, საკულტო ნაგებობა ჯავის მუნიციპალიტეტის სოფელ ხოძში. აგებულია XIX-XX საუკუნეებში. ეკლესია ნაშენია ფლეთილი ქვით. ძეგლი წარმოადგენს მცირე ზომის ოთხკუთხა ნაგებობას, რომლის საკურთხეველი აღმოსავლეთით მინიშნებულია პატარა ნიშითა და თაროთი. კარი გახსნილია დასავლეთით. ეკლესიას გარს ერტყმის მშრალი წყობის მომცრო გალავანი. სავარაუდოა, რომ ეკლესია მოსახლეობამ ააგო ნაეკლესიარზე. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ჯავის დედაღვთისას ეკლესია

ჯავის დედაღვთისას ეკლესია — არქიტექტურული ძეგლი, საკულტო ნაგებობა საქართველოში, ჯავის მუნიციპალიტეტის დაბა ჯავაში. აგებულია განვითარებულ შუა საუკუნეებში. დარბაზული ეკლესიიდან ნანგრევი შემორჩა, საშენად გამოყენებულია შირიმის და რიყის ქვა. წყობა დუღაბზე. სიგრძე დაახლოებით 8 მ., სიგანე 5 მ. აზომვა არ ხერხდება. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004, გვ. 7
შუა როკის მეექვსე კოშკი

შუა როკის მეექვსე კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ შუა როკში, აგებულია გვიან შუა საუკუნეებში. ხუთსართულიან კოშკზე საცხოვრებელი სახლებია მიშენებული. კოშკი ნაგებია ზედაპირულად დამუშავებული ფლეთილი ქვითა და დუღაბით. კოშკში შესვლა და გეგმის აზომვა ვერ ხერხდება. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
საულოხთიყაუს მეორე კოშკი

საულოხთიყაუს მეორე კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ საულოხთიყაუში. აგებულია გვიან შუა საუკუნეებში. ფლეთილი ქვით ნაგები კოშკი გეგმით კვადრატს უახლოვდება. შემორჩენილია ოთხი სართული. პირველი სართული ამოვსებულია ქვით, მეორე სართულის ჩრდილოეთ კედელში გაჭრილია თაღოვანი შესასვლელი. ყველა კედელში დატანებულია სათოფურები. კოშკს ჩრდილოეთიდან ჰქონია მინაშენი, რომლის მცირე ფრაგმენტები იკითხება. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ქობეთის კოშკი

ქობეთის კოშკი — არქიტექტურის ძეგლი, საფორტიფიკაციო ნაგებობა საქართველოში, ჯავის მუნიციპალიტეტის სოფელ ედისაში. აგებულია ადრე შუა საუკუნეებში. კოშკი ნაგებია საშუალო ზომის ფლეთილი ქვით. ნაგებობა შემორჩა ორი სართულის დონეზე. აღმოსავლეთ კედელი ჩანგრეულია, თუმცა აღიქმევა კოშკის ზურგი. არქიტრავული კარი გაჭრილია დასავლეთ კედელში, მეორე სართულის დონეზე. კოშკი შიგნიდან ამოვსებულია მიწით და ჩამონაშალი ქვით. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004, გვ. 16
საულოხთიყაუს ხატი

საულოხთიყაუს ხატი — არქიტექტურული ძეგლი, საკულტო ნაგებობა ჯავის მუნიციპალიტეტის სოფელ საულოხთიყაუში. შექმნილია შუა საუკუნეებში. მდინარე ლიახვის მარჯვენა ნაპირზე, შემაღლებულ ბორცვზე მცირე ზომის ფლეთილი ქვით ნაშენი ხატია შემორჩენილი. სავარაუდოა, რომ იგი აგებულია ძველი კოშკის ადგილზე. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
შუა სბის ეკლესია ოქროს ჯვარი

შუა სბის ეკლესია ოქროს ჯვარი - არქიტექტურული ძეგლი, საკულტო ნაგებობა ჯავის მუნიციპალიტეტის სოფელ შუა სბაში. აგებულია გვიან შუა საუკუნეებში. შუა სბას მიდამოებში ძველ ნაეკლესიარზე მოსახლეობას დაუდგამს მცირე ზომის ხის ნაგებობა, რომელიც ეკლესიის მაგივრობას ასრულებს. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ხოძის კოშკი

ხოძის კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ ხოძში. აგებულია გვიან შუა საუკუნეებში. კოშკი ნაგებია საშუალო ზომის ფლეთილი ქვითა და დუღაბით. შემორჩენილია ოთხი სართულის დონე. კარი გაჭრილია სამხრეთით, საიდანაც მიდგმულია წაგრძელებული მართკუთხა ფორმის ორსართულიანი ნაგებობა. კოშკის სართულშუა გადახურვები ჩაქცეულია. შეიმჩნევა მხოლოდ კოჭის ბუდეები. მინაშენის სამხრეთი სარკმლის ქვემოთ ამოკაწრულია მზის სიმბოლური გამოსახულება. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
მსხლების ნაეკლესიარი

მსხლების ნაეკლესიარი — არქიტექტურული ძეგლი, საკულტო ნაგებობა ჯავის მუნიციპალიტეტის სოფელ მსხლებში. აგებულია გვიან შუა საუკუნეებში. ნაეკლესიარზე მიწის პატარა ბორცვია წარმოქმნილი. ჩანს მხოლოდ წყობის რამდენიმე ფლეთილი ქვა. აზომვა არ ხერხდება. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ჯავის ეკლესია

ჯავის ეკლესია — არქიტექტურული ძეგლი, საკულტო ნაგებობა საქართველოში, ჯავის მუნიციპალიტეტის დაბა ჯავაში. აგებულია განვითარებულ შუა საუკუნეებში. ძეგლი ნაშენია ფლეთილი ქვით. ჩანს მხოლოდ დასავლეთი კედლის წყობის ფრაგმენტი. ძირითადი ნაწილი დაფარულია მიწითა და მცენარეებით. აზომვა არ ხერხდება. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004, გვ. 8
შუა სბის პირველი კოშკი

შუა სბის პირველი კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ შუა სბაში, აგებულია გვიან შუა საუკუნეებში. კოშკი აგებულია ფლეთილი ქვით, შემორჩენილია სამი სართულის დონეზე. ჩრდილო-აღმოსავლეთი კუთხე მთლიანად დანგრეულია. პირველი სართული ამოვსებულია მიწითა და ჩამონაშალი ქვით. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ხოძის პირველი კოშკი

ხოძის პირველი კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ ხოძში. აგებულია გვიან შუა საუკუნეებში. რიყის ქვითა და დუღაბით ნაგები კოშკი დაზიანებულია. კედლები სამი სართულის სიმაღლეზეა შემორჩენილი. გეგმით ოთხკუთხა ნაგებობის მოცულობა ზემოთ ვიწროვდება. კოშკის გარშემო და შიგნით მიწის დონე აწეულია, ყრია ჩამონაშალი ქვა. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
შუა სბის მეორე კოშკი

შუა სბის მეორე კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ შუა სბაში, აგებულია გვიან შუა საუკუნეებში. კოშკი ნაშენია ფლეთილი ქვითა და დუღაბით. მისგან შემორჩენილია ოთხი სართული. მეორე სართულის დასავლეთ კედელში გაჭრილია თაღოვანი შესასვლელი. პირველი სართული ამოვსებულია მიწითა და ჩამონაშალი ქვით. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ტბაუაცილის ეკლესია

ტბაუაცილის ეკლესია — არქიტექტურული ძეგლი, საკულტო ნაგებობა საქართველოში, ჯავის მუნიციპალიტეტის სოფელ ედისაში. აგებულია XX საუკუნეში. დარბაზული ტიპის, გეგმით ოთხკუთხა ეკლესია ნაგებია მცირე ზომის ფლეთილი ქვით კირის დუღაბზე. შესასვლელი კარი დასავლეთიდანაა. სარკმელი აღმოსავლეთით აქვს. ჩრდილოეთ და სამხრეთ კედლებში თითო ნიშაა. გადახურულია შიფერით. სავარაუდოა, რომ ნაგებობა აგებულია აქ არსებული ძველი ეკლესიის ადგილზე. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004, გვ. 17
სინაგურის წმინდა გიორგის ეკლესია

სინაგურის წმინდა გიორგის ეკლესია — არქიტექტურული ძეგლი, საკულტო ნაგებობა საჩხერის მუნიციპალიტეტის სოფელ სინაგურში. აგებულია გარდამავალ ხანაში. სოფელ სინაგურში დგას დიდი ზომის დარბაზული ეკლესია თანადროული სამხრეთ-დასავლეთი მინაშენით. სწორკუთხა საკურთხევლიანი ეკლესიის სამხრეთ-დასავლეთ კუთხეში კედლის პილასტრისა და თაღის ფრაგმენტებია შემორჩენილი. სამხრეთი მინაშენი აღმოსავლეთიდან დასრულებულია ნახევარწრიული აბსიდით. მინაშენი თითქმის დანგრეულია. კედლები შემორჩენილია 1,5-2,5 მ სიმაღლეზე, დასავლეთი მინაშენი კი ფრაგმენტულად. ეკლესიის სამხრეთ-აღმოსავლეთი კუთხე 8-10 მ. სიმაღლისაა. დიდი ზომის თლილი ქვით ნაგებ ეკლესიაზე სოფლის მოსახლეობას ჩაუტარებია სარემონტო სამუშაოები, რამაც ძეგლს დაუკარგა თავდაპირველი სახე. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ჯავის დედაღვთისას ეკლესია (XIX-XX საუკუნეები)

ჯავის დედაღვთისას ეკლესია — არქიტექტურული ძეგლი, საკულტო ნაგებობა საქართველოში, ჯავის მუნიციპალიტეტის დაბა ჯავაში. აგებულია XIX-XX საუკუნეებში. დიდი ზომის დარბაზული, შვერილაბსიდიანი ეკლესია ნაგებია ფლეთილი და რიყის ქვით, აგრეთვე ქართული აგურით. კედლებზე შიგნიდანაც და გარედანაც შეიმჩნევა ნალესობა. საკურთხეველში სამი სარკმელი და ორი დიდი ნიშია. გრძივ კედლებში ფართე, მაღალი სარკმელია გაჭრილი. შესასვლელი სამხრეთიდან და დასავლეთიდანაა. დასავლეთ კედელს ეკვრის კარიბჭე — სამრეკლო; ფასადთა დეკორატიულობა შექმნილია პილასტრებითა და სარკმლის სადა თავსართებით. ნაგებობის აღმოსავლეთი ფასადის გარშემო შეინიშნება კუთხოვანი ფორმის საძირკვლის ნაშთი. სავარაუდოა ძველი ეკლესიის არსებობა. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004, გვ. 8-9
შუა სბის მესამე კოშკი

შუა სბის მესამე კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ შუა სბაში, აგებულია გვიან შუა საუკუნეებში. კოშკი აგებულია ფლეთილი ქვით და დუღაბით. შემორჩენილია ოთხი სართული. პირველი სართული ამოვსებულია ჩამონაშალი ქვით. მეორე სართულის დასავლეთ კედელში გაჭრილია თაღოვანი შესასვლელი. შეინიშნება დუღაბის კვალი. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
სხალნარის ეკლესია

სხალნარის ეკლესია — არქიტექტურული ძეგლი, საკულტო ნაგებობა საჩხერის მუნიციპალიტეტის სოფელ სინაგურში, სხალნარში. აგებულია VIII-IX საუკუნეებში. სოფელ სინაგურში აგებულია დარბაზული ტიპის ეკლესია სამხრეთის და დასავლეთის მინაშენებით. ნაგებია შირიმით, ქვიშაქვითა და ფლეთილი ქვით. საკურთხეველი ბრტყელი აქვს. მის მომიჯნავე კედლებზე თაღებია. ქუსლებიდან იწყება ტრომპები, რომლებსაც ეყრდნობოდა კოლოფა აბსიდის კონქი. გრძივ კედლებზე შეწყვილებული თაღედია თითო პილასტრით შუაში. ეკლესიას აქვს ორი შესასვლელი — სამხრეთიდან და დასავლეთიდან. ნაგებობის კედლები ალაგ-ალაგ გარღვეულია, სახურავი ჩამოქცეულია. მინაშენების კვალი ფრაგმენტულად იკითხება. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ჩასავალის ეკლესია

ჩასავალის ეკლესია — არქიტექტურული ძეგლი, საკულტო ნაგებობა სოფელ ჩასავალში. აგებულია XIX-XX საუკუნეებში. ეკლესია გეგმით სწორკუთხაა, აღმოსავლეთით ღრმა ნახევარწრიული ფორმის აბსიდით დასრულებული. მასში სარკმლის მარცხნივ ორი, ხოლო მარჯვნივ ერთი სწორკუთხა ნიშია მოთავსებული. სამშენებლო მასალად გამოყენებულია რიყის ქვა და კირის დუღაბი. კარ-ფანჯრების დიდი ღიობები XIX-XX საუკუნეებისთვისაა დამახასიათებელი. სოფელი ჩასავალი ჯერ რაჭის მაზრაში შედიოდა, შემდეგ ჯავის რაიონში, 1991 წელს ჩასავლის სასოფლო საბჭო გადაეცა ონის რაიონს. ამჟამად ოკუპირებულია რუსეთის მიერ. შიდა ქართლი, ჯავის რაიონის არქიტექტურული მემკვიდრეობა, ტ. III, თბილისი, 2004 ↑ საქართველოს რესპუბლიკის კანონი ცხინვალისა და ყორნისის რაიონების გაუქმების შესახებ, 1991 წლის 27 აპრილი, საქართველოს რესპუბლიკის უზენაესი საბჭოს უწყებები, 4 გვ. 84 1991 წ
ჯალაბეთის ეკლესია (ქომუ ჯუარი)

ჯალაბეთის ეკლესია (ქომუ ჯუარი) — არქიტექტურული ძეგლი, საკულტო ნაგებობა საჩხერის მუნიციპალიტეტის სოფელ ჯალაბეთში. აგებულია შუა საუკუნეებში. ნაგებობა მნიშვნელოვნადაა დაზიანებული. შემორჩენილია ჩრდილოეთი და სამხრეთი კედლები სამი მეტრის სიმაღლეზე. ნაშენია ფლეთილი ქვით. ეკლესიის გეგმის დადგენა გათხრა-გაწმენდის გარეშე შეუძლებელია. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ვანელის ჯვრის ეკლესია

ვანელის ჯვრის ეკლესია — არქიტექტურული ძეგლი, საკულტო ნაგებობა ჯავის მუნიციპალიტეტის სოფელ ვანელში. აგებულია გვიან შუა საუკუნეებში. ძეგლი განეკუთვნება ჯავის რაიონისათვის დამახასიათებელ გუმბათოვან ეკლესიათა რიგს. აღმოსავლეთი მკლავი საგრძნობლად წაგრძელებულია, მასში მოთავსებულია საკურთხეველი. გუმბათქვეშა კვადრატიდან გუმბათის ყელზე გადასვლა ხდება ტრომპების საშუალებით. რვაწახნაგა გუმბათის ყელში გაჭრილია ოთხი სარკმელი. საკურთხევლის სატრიუმფო თაღი პილასტრებს ეყრდნობა. აბსიდა შვერილწახნაგოვანია. დასავლეთიდან კარს მიდგმული აქვს კარიბჭე. გრძივ კედლებზე, კარის ორსავე მხარეს მიდგმულია ნახევარსვეტები. 1983 წელს ძეგლზე ჩატარდა სარემონტო სამუშაოები. კედლები შიგნიდან და გარედან გალესილია. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ნადარბაზევის ეკლესია (ნურთაზაბთანი)

ნადარბაზევის ეკლესია „ნურთაზაბთან“ — არქიტექტურული ძეგლი, საკულტო ნაგებობა ონის მუნიციპალიტეტის სოფელ ნადარბაზევში. აგებულია X საუკუნეში. ნაეკლესიარი მდებარეობს სოფლის სამხრეთ განაპირას. ძეგლის სამხრეთით შემორჩენილია მრავალი რელიეფური და ორნამენტული ქვა, აგრეთვე, დიდი ზომის ტუფის კვადრები. ქვის გროვის ქვეშ იკითხება სამეკლესიანი ბაზილიკის გეგმა. შემორჩენილი ფრაგმენტები საშუალებას გვაძლევს წარმოვიდგინოთ ძეგლის პირვანდელი სახე. იგი დიდი ზომის, მდიდრულად მორთული ნაგებობა უნდა ყოფილიყო, რომელიც აშენებულია თლილი, ღვინისფერი ქვის კვადრებით. დეკორატიული მორთულობა გამოირჩევა ფორმათა მარტივი მოდელირებით და მასიურობით. ეკლესიის კედლების გაფორმებისას გამოყენებულია ფერადოვანი ეფექტები, რაც კარგად ჩანს შემორჩენილი ორნამენტული ფრაგმენტებიდან და რელიეფებიდან. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
სინაგურის წმინდა ნინოს ეკლესია

სინაგურის წმინდა ნინოს ეკლესია — არქიტექტურული ძეგლი, საკულტო ნაგებობა საჩხერის მუნიციპალიტეტის სოფელ სინაგურში. აგებულია შუა საუკუნეებში. სოფელში შემორჩენილია მცირე დარბაზული ეკლესიის ნაშთი. იკითხება მხოლოდ დასავლეთ კედლის ნაწილი და სხვა მცირე ფრაგმენტები. აღმოსავლეთით ეკლესიის კედელი მიწაშია ჩაფლული (ჩანს კონქის მომრგვალებული ნაწილი). გეგმის დადგენა გაწმენდის გარეშე შეუძლებელია. ნაეკლესიარზე ამოსულია ხშირი ბუჩქნარი. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ჭელიათის აკლდამა

ჭელიათის აკლდამა - არქიტექტურული ძეგლი, საკულტო ნაგებობა ჯავის მუნიციპალიტეტის სოფელ ჭელიათაში. აგებულია გვიან შუა საუკუნეებში. ორსართულიანი აკლდამა აგებულია ფლეთილი ქვით და კირის დუღაბით. გადახურვა ორქანობიანია, დანაწევრებული ფიქალის თაროებით. ორივე სართულის ღიობი სამხრეთ კედელშია მოწყობილი. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
სოხთის ეკლესია

სოხთის ეკლესია — არქიტექტურის ძეგლი, საკულტო ნაგებობა ჯავის მუნიციპალიტეტის სოფელ სოხთაში. აგებულია X-XI საუკუნეებში. „საყდარო დიდებისაო შეიწყალე თეოდორე... სულსა გიორგისა განუსვენე. წმიდაო ეკლესიაო შეიწყალე ივანე კალატოზი“ - ასომთავრული წარწერა ფილაზე. აღწერა: ძეგლი წარმოადგენდა მოზრდილ დარბაზულ ეკლესიას, რომელიც ნაგები იყო ძირითადად შირიმის ქვით. ამჟამად შემორჩა ეკლესიის რამდენიმე კედლის ფრაგმენტი. ნაეკლესიართან ყრია მრავალი ქვა რელიეფებითა და ორნამენტული მოტივებით. აღსანიშნავია ქვის ფილა ასომთავრული წარწერით, რომელიც X საუკუნით თარიღდება. სხვა ქვები არ არის ერთი და იმავე დროის, ზოგი X საუკუნისაა, ზოგი XI. აღსანიშნავია, რომ ეკლესიას ჰქონდა სხვადასხვა მინაშენი, შესაძლებელია ყოფილიყო კოშკიც. Меписашвили Р., Цинцадзе В. Архитектура нагорной части исторической провинции Грузии - Шида Картли. Тбилиси. 1975. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
შუა ერმანის მეხუთე აკლდამა

შუა ერმანის მეხუთე აკლდამა — არქიტექტურული ძეგლი, საკულტო ნაგებობა, ჯავის მუნიციპალიტეტის სოფელ შუა ერმანში. აგებულია გვიან  შუა საუკუნეებში. ეს აკლდამა, სხვა აკლდამებისგან განსხვავებით, მაღალია. ნაგებია ფლეთილი და ვულკანური ქვის წყობით. ქვემო ნაწილი დუღაბზე, ზემო მშრალი წყობით. ღიობი და თარო სამხრეთიდან აქვს. გადახურულია მაღალი პროპორციების ორფერდა საფეხუროვანი სახურავით. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004.
ჯალაბეთის ეკლესია

ჯალაბეთის ეკლესია — არქიტექტურული ძეგლი, საკულტო ნაგებობა საჩხერის მუნიციპალიტეტის სოფელ ჯალაბეთში. აგებულია შუა საუკუნეებში. თითქმის დანგრეული ეკლესიიდან შემორჩენილია მხოლოდ დასავლეთი კედელი 4 მეტრის სიმაღლეზე. სამშენებლო მასალად გამოყენებულია შირიმის ქვა. გეგმის დადგენა გათხრა-გაწმენდის გარეშე შეუძლებელია. ეკლესიის გარშემო გალავნის ფრაგმენტებია შემორჩენილი. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
მიდართის კოშკი

მიდართის კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ ვანელში, ნასოფლარ მიდართის ტერიტორიაზე. აგებულია გვიან შუა საუკუნეებში. კოშკი ნაგებია ფიქალითა და ფლეთილი ქვით კირის დუღაბზე. შემორჩა ორი სართულის დონე მხოლოდ სამხრეთ კედელზე. დანარჩენი კედლები დანგრეულია. კოშკი შიგნიდან ამოვსებულია მიწით და ჩამონაშალი ქვით. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
შუა კოზის გიორგობის ეკლესია

შუა კოზის გიორგობის ეკლესია — არქიტექტურული ძეგლი, საკულტო ნაგებობა, მდებარეობს ონის მუნიციპალიტეტის სოფელ შუა კოზში. აგებულია შუა საუკუნეებში. ძეგლი შემორჩენილია ნანგრევის სახით. სამშენებლო მასალად გამოყენებულია ფლეთილი ქვა და შირიმი. დუღაბი სქელია. გეგმა არ იკითხება. ნანგრევებიდან მოშორებით მოწყობილია სალოცავი ნიში, რომლის წყობაში ჩატანებულია ეკლესიის სარკმლის სამმაგლილვიანი სათაურის ნაწილი და დეკორატიული კვადრი. ნიში ძირითადად ნაგებია შირიმის ქვით. სავარაუდოა, რომ ნანგრევი წარმოადგენს ძველი ეკლესიის კედლების შემავსებელ ფენას, ხოლო შირიმის კვადრები, რომლითაც ნიშია აგებული, ეკლესიის საპირე ქვას. ანალოგების საფუძველზე ძეგლი შეიძლება გარდამავალ პერიოდს მივაკუთვნოთ. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004
ჯრიის კოშკი

ჯრიის კოშკი — არქიტექტურული ძეგლი, საფორტიფიკაციო ნაგებობა ჯავის მუნიციპალიტეტის სოფელ ჯრიაში. აგებულია გვიან შუა საუკუნეებში. კოშკი მთლიანად დანგრეულია. გადარჩენილია მხოლოდ სამხრეთ-აღმოსავლეთი კუთხე ორი სართულის დონეზე. სამშენებლო მასალად გამოყენებული იყო ფლეთილი და რიყის ქვა. შიდა ქართლი, ჯავის რაიონის არქიტექტურული მემკვიდრეობა, ტ. III, თბ., 2004